حضرتنا عظمتنا

حضرتنا عظمتنا غنوها فؤاد المهندس و شويكار ف مسرحية انا و هى و سموه سنة 1966. بينطقوها ف المسرحيه حظرتنا عظمتنا

 من مسرحية 
انا و هى و سموه

 تأليف 
حسين السيد

 تلحين 
محمد عبد الوهاب

 غنا 
شويكار و فؤاد المهندس

 كلمات 

انا مالى و ماله

دا هيعيش عمر و يموت عمر

انما

حضرتنا.. عظمتنا

حضرتنا ..عظمتنا ..من طبقه فوق الطبقات

دى سلاله..و متشاله.. ف متاحف علا تابلوهات

.....

دم ازرق كله شمبانيا و نبيت

مش صاحبنا اللى دمه بزرميط

تعرفى لو حللوه دا يطلع ايه

كله لحمة راس و طرشى و قرنبيط

.....

ياى ياى يا مسكين اللى زيه ليه عايشين

مش معقول مش معقول دول بنى آدمين

.....

علا رأيك ما مفيهومش سمو

مخلوقات عايشه بالهو

.....

ايه اللى جاب سيرة عمر

ماهو اصل فيه وجهة نظر بتقول عمر قال ايه بشر

.....

انا اصلى عارفه دى مناظر تافهه

عمر دى اصله مرسوم علا شكله

هيعيش عمر و يموت عمر

هيعيش عمر و يموت عمر

.....

انما

حضرتنا..عظمتنا ..من طبقه فوق الطبقات

دى سلاله..دى سلاله ..و متشاله.. و متشاله

ف متاحف علا تابلوهات

.....

احنا اتولدنا ولاد حسب و ولاد نسب

يوم ما اتولدت جابو لى مزيكة القرب

احنا اتولدنا ف بقنا شوكه دهب

و الشوكه لسه ف حلقى طول عود القصب

.....

تعرف جدى السابع سنقر جوا اللفه رفس الدايه و حط صباعه ليه ف عين ابوه؟

ليه؟

البزازه الفضه بتاعته بوزها اللولى كان فى الهند و ما كانوش لسه بعتو جابوه

.....

شخصيات..مستويات..لها علامات

....

و انا تعرفى بئا جدى الرابع بعد ولادته بنص دقيقه كل العيله ليه احترموه؟

ليه يا ترا ؟

عايز بوظه جابو له شمبانيا

خد علا خاطره قام راح لاعب خد اورمة جد اللى جابوه

.....

شخصيات..مستويات..بلح امهات

.....

فين احنا من اشكال عمر

ايه اللى جاب سيرة عمر ؟

ما هو اصل فيه وجهة نظر بتقول عمر قال ايه بشر

.....

انا اصلى عارفه دى مناظر تافهه

عمر دا اصله مرسوم علا شكله

هيعيش عمر و يموت عمر

هيعيش عمر و يموت عمر

.....

انما

حضرتنا ..عظمتنا ..من طبقه فوق الطبقات

دى سلاله..دى سلاله . .و متشاله..و متشاله

ف متاحف علا تابلوهات

.....

عندى سؤال لسموك

لأ لأ عيب يا عظمتك لأ

افرضى يعنى افرضى و من غير زعل

ال عمر دا ف يوم خيالك حس بيه

يا نهار اسود

افرضى انه حصل

انت يا سموك هزارك صعب ليه ؟

.....

اصل فيه شاعر زمان..شاعر عظيم

شاعر

آه شاعر كبير عظيم

شوفى بيقول ايه:

انما الورد من الشوك و لا ينبت النرجس الا من بصل

يا بو الغلابه يا ليل

انما الورد من الشوك ولا ينبت النرجس الا من بصل

يا بو الغلابه يا ليل

.....

لازم دا كان شاعر عجر و ضرورى كان اسمه عمر

انا اصلى عارفه دى مناظر تافهه

عمر دا اصله مرسوم علا شكله

هيعيش عمر و يموت عمر

هيعيش عمر و يموت عمر

.....

انما

حضرتنا ..عظمتنا.. من طبقه فوق الطبقات

دى سلاله..دى سلاله.. و متشاله.. و متشاله

ف متاحف علا تابلوهاااااات
 لينكات برانيه 
 يوتيوب پروڤا
https://m.youtube.com/watch?v=WhW59keWWdM

 يوتيوب انا و هى و سموه .حضرتنا عظمتنا بتبتدى بعد ساعه و 37 دقيقه من بداية الڤيديو
https://m.youtube.com/watch?v=50TOXjx-Tvo

 مصادر 
 السينما.كوم
https://elcinema.com/work/1030073/

تصنيف:اغانى شويكار
تصنيف:اغانى فؤاد المهندس
تصنيف:اغانى باللغه المصريه
تصنيف:اغانى مصريه
تصنيف:اغانى مسرحيات مصريه
تصنيف:كلمات اغانى